ట్రంప్ తీసుకున్న నిర్ణయంతో ఐటీ కంపెనీలు భారతీయ ఉద్యోగులపై వేటు వేసేందుకు సిద్ధమయ్యాయి. కాగ్నిజెంట్ కంపెనీ భారతీయ ఉద్యోగులకు మొండి చెయ్యి చూపించి రోజులు కూడా గడవక ముందే మరో దిగ్గజ ఐటీ కంపెనీ ఇన్ఫోసిస్ కూడా భారతీయ ఐటీ ఉద్యోగులను తొలగించాలని నిర్ణయం తీసుకుంది. ఈ సంవత్సరాంతానికి మొత్తం 2వేల మంది భారతీయ ఉద్యోగులను ఇన్ఫోసిస్ తొలగించనున్నట్లు సమాచారం. అంతేకాదు, రానున్న రెండేళ్లలో 10వేల మంది అమెరికన్లకు అవకాశం కల్పించాలని ఇన్ఫోసిస్ నిర్ణయం తీసుకుంది.ఇప్పటికే 9వందల మంది ఉద్యోగులకు ఇన్ఫోసిస్ పింక్ స్లిప్స్ను చేతిలో పెట్టినట్లు సమాచారం. నైపుణ్య లోపం నెపంతో వారిని విధుల్లోంచి తొలగించాలని ఈ ఐటీ సంస్థ యోచిస్తోంది. అమెరికాలో మరో నాలుగు సెంటర్స్ను కూడా ఈ సంస్థ ప్రారంభించాలని భావిస్తోంది. విప్రో కూడా ఇదే బాటలో నడవనున్నట్లు తెలుస్తోంది. ఆరు వందల మంది ఉద్యోగులను విప్రో శాశ్వతంగా విధుల్లోంచి తొలగించనుంది. దీంతో అమెరికాలో పనిచేస్తున్న ఐటీ ఉద్యోగులు రానున్న రోజుల్లో మరింత గడ్డు పరిస్థితి ఎదుర్కోక తప్పేలా లేదు. ట్రంప్ తీసుకున్న నిర్ణయంపై మొదట పెదవి విరిచిన ఐటీ కంపెనీలు చివరికి అదే బాటలో నడుస్తున్నాయి. ఇక నుంచి ఉన్నత స్థాయి ఉద్యోగాల్లో అమెరికన్లకే ప్రాధాన్యం కల్పించాలని ఐటీ సంస్థలన్నీ ఓ నిర్ణయానికొచ్చాయి.
trump teesukunna nirnayamtho it companylu bhaarateeya udyogulapai vetu vesenduku siddamayyaayi. cognigent company bhaarateeya udyogulaku mondi cheyyi chuupinchi rojulu kuudaa gadavaka munde maro diggaja it company infosis kuudaa bhaarateeya it udyogulanu tolaginchaalani nirnayam teesukundi. ee samvatsaraantaaniki mottam 2vela mandi bhaarateeya udyogulanu infosis tolaginchanunnatlu samacharam. antekaadu, raanunna rendellalo 10vela mandi americanlaku avakaasam kalpinchaalani infosis nirnayam teesukundi.ippatike 9vandala mandi udyogulaku infosis pink slipsnu chetilo pettinatlu samacharam. naipunya lopam nepamtho vaarini vidhullonchi tolaginchaalani ee it samstha yochistondi. americalo maro naalugu centersnu kuudaa ee samstha praarambhinchaalani bhaavistondi. vipro kuudaa ide baatalo nadavanunnatlu telustondi. aaru vandala mandi udyogulanu vipro saasvatamgaa vidhullonchi tolaginchanundi. deentho americalo panichestunna it udyogulu raanunna rojullo marinta gaddu paristhiti edurkoka tappela ledu. trump teesukunna nirnayampai modata pedavi virichina it companylu chivariki adhe baatalo nadustunnaayi. ika nunchi unnata sthaayi udyogaallo americanlake praadhaanyam kalpinchaalani it samsthalannee oo nirnayaanikochaayi.